钦定古今图书集成/明伦汇编/氏族典/第350卷 > 《廖用贤尚友录》 > 邹应龙
## 钦定古今图书集成/明伦汇编/氏族典/第350卷 > 《廖用贤尚友录》 > 邹应龙

按《明外史邹应龙传》：“应龙，字云卿，长安人。嘉靖三十
五年进士，授行人，擢御史。严嵩擅政久，廷臣攻之者
辄得祸，相戒莫敢言。而应龙知帝眷已潜移，其子世
蕃益贪纵可攻而去也，乃上疏。奏入，遂勒嵩致仕，下
世蕃等诏狱，擢应龙通政司参议。历迁大理少卿、太
常卿、大理卿。隆庆初，以副都御史总理江西、江南盐”
屯，迁工部右侍郎。改兵部右侍郎，巡抚云南。万历改
元，《铁索》箐贼作乱，讨平之。应龙有才气。初以劾严嵩
得名，骤致通显。及为太常，省牲北郊，东厂太监冯保
传呼至，导者引入，正面爇香，俨若天子。应龙大骇，劾
保僭肆，保深衔之。至是京察，自陈保修郤令致仕，卒
于家。